
[bookmark: _Hlk206926508]PROIECT ”REGENERAREA URBANĂ INTEGRATĂ A ZONEI ISTORICE CU CIRCULAȚIE TURISTICĂ, A PARCULUI BĂILOR ȘI RESTAURAREA CLĂDIRII DE PATRIMONIU IZVORUL SENTINELA”
Prioritatea de Investiții 7
Apel de proiecte nr. PR/NE/2025/7/RSO5.1/1/MUNICIPII 
Obiectivul de investiții ce urmează a fi realizat în municipiul Vatra Dornei vizează regenerarea unei zone centrale a municipiului, cu valoare istorică și turistică ridicată,  respectiv complexul Parcul Băilor în care se regăsesc unele dintre cele mai importante repere culturale și arhitecturale, care au poziționat localitatea pe harta turistică la nivel atât regional cât și național, chiar european, de-a lungul timpului.
[bookmark: _Hlk205903108]Prin proiect se propun următoarele categorii de intervenții:
Investiții destinate revitalizării și regenerării urbane fizice – Obiect Parcul Băilor (Parc Municipal)
1. [bookmark: _Hlk205903231]Reabilitarea aleilor pietonale și a mobilierului urban
În cadrul acestor tipuri de intervenții se vor realiza lucrări de înlocuire a pavajului din dale de beton prefabricate cu un sistem alcătuit din placi din granit de diferite dimensiuni, cu accente pe lateralul aleilor, cu zone de taran de culoare bej care ar putea imita culoarea unui finisaj din marna, cu delimitări cu pavaj de granit ale pistelor de bicicletă realizate din tartan de restul aleii pietonale.
În ceea ce privește geometria aleilor, se va păstra în mare parte configurația actuală. Se vor integra potecile de picior, bătătorite, create de utilizatorii parcului cu scopul scurtării anumitor trasee în sistemul de alei, transformând-le astfel în alei permeabile, din dale înierbate.
În zona clădirii Izvorului Sentinela se vor reconfigura ușor aleile adiacente, adoptându-se forme geometrice curbe, în concordanță cu clădirea monument istoric pe care o subordonează și în concordanță cu imaginea vechilor alei din această zonă. De asemenea, se va readuce cota de nivel a platformei din fața clădirii la cota inițială, prin coborârea cotei actuale cu aproximativ 45 cm. Astfel, cota exteriorului va redeveni cu 15 cm mai jos decât cota pardoselii interioare a parterului clădirii.
Pentru aleea centrală de acces în parc se propune o reconfigurare a lateralelor acesteia, adoptând linii curbe și punând astfel în evidenţă grupurile statuare expuse de-a lungul acestei alei și noul mobilier urban compus din băncuțe, felinare, coșuri de gunoi și jardiniere.
În zona Pavilionului de Muzică se vor adopta aceleași linii curbe, iar băncile se vor concentra de jur împrejurul acestuia, realizându-se o mica piațetă.
Pentru zona sudică a parcului se propune transformarea unor alei impermeabile în alei permeabile, cu dale înierbate, realizându-se astfel un traseu ce urcă pe versant, un traseu care se armonizează cu mediul înconjurător. Având în vedere panta destul de abruptă, pe aceste alei se vor crea zone de trepte alternate cu zone drepte, de podest unde se vor plasa și bănci, măsuțe din piatră și lemn.
1. Amenajare peisagistică
În cadrul proiectului vor fi executate următoarele categorii de lucrări:
· reducerea coroanelor arborilor cu un diametru al trunchiului mai mare de 15 cm limitând la maxim 20% din volumul foliar al coroanei (în cazuri de pericol iminent de prăbușire a unor șarpante/ramuri, acestea vor fi eliminate integral);
· eliminarea tuturor speciilor cu caracter invaziv de pe teren (defrișarea zonelor cu lăstăriş și eliminarea buturugilor arborilor tăiaţi);
· realizarea de plantații floricole pe axul central și între clădirea Cazinoului și Izvorul Sentinela
· amenajarea peisagistică a luciul de apă existent;
· amenajarea peisagistică și curățarea cursurilor canalelor care coboară din zona izvoarelor existente; 
· plantarea de arbori foioși şi rășinoși.


1. Crearea unor spații noi de agrement
Prin proiect se propun realizarea unor zone noi de agrement în zona sudică a parcului astfel:
· Un amfiteatru în aer liber cu aproximativ 200 locuri. Gradenele vor fi din beton aparent turnat în situ iar șezutul va fi din rastel din lemn. Amenajare va fi cât mai natural posibil, urmărind panta existentă a terenului, folosind dale înierbate și gazon pentru pardoseală, iar pentru scenă se vor folosi materiale naturale: lemn, piatră, decoruri din plante, etc.;
· O zonă de loisir și picnic în extremitatea sud-estică a parcului, pe care vor fi amplasate puf-uri din beton aparent și lemn;
· În partea centrală o parcului, acolo unde pomii permit acest lucru și au un grad bun de sănătate, se va organiza un miniparc de aventură pentru copii între 3-12 ani, cu trasee la semiînălțime.
1. Reabilitarea clădirilor cu caracter decorativ, comemorativ şi de semnal
Clădirile ”Izvor Nectarie” și ”Izvor Silvestru”
· se vor reabilita clădirile existente prin: înlocuirea elementelor din lemn degradate cu elemente similare ca forma și esență, montarea unui strat de hidroizolare între elementele din lemn și fundația din zidărie de piatra, înlocuirea treptelor de acces din lemn, înlocuirea învelitorii și pardoselii din gresie cu una din piatră naturală;
· se vor realiza măsurile de restaurare și reparații a elementelor din lemn de pe fațadă;
· [bookmark: _Hlk204354317]având în vedere faptul că în ambele locații nu mai sunt funcționale izvoarele cu apă minerală, ulterior reabilitării clădirilor, în incinta acestora, se propun a fi amenajate spații de vizitare de tip ”mini-muzeu” cu materiale digitale interactive.
Clădirea ”Izvor Ferdinand”  și Foișorul de lemn
· se propune refacerea zonelor de zidărie prăbușite sau în prag de colaps și lucrări de sistematizare (inclusiv completări în zona cu eroziuni locale de la baza fațadei principale) pentru evacuarea rapidă a apelor de la baza construcției;
· se vor desface și reface zonele de zidărie friabilizate, fracturate păstrându-se identitatea de material și tehnica de zidire existente;
· se vor realiza lucrări de decolmatare și igienizare a izvorului existent acesta putând fi utilizat în continuare ca izvor de apă potabilă pentru localnici și turiști;
· suprafețele arhitecturale ale Foișorul de lemn situat în imediata vecinătate vor fi curățate de completările și reparațiile improprii, de straturile succesive de vopseluri și lacuri și de elementele parazitare și se va conserva, restaura și înlocui cu materiale compatibile;
· Foișorul de lemn va servi ca punct de odihnă pentru localnicii și turiștii ce vizitează  Parcului Băilor din Municipiul Vatra Dornei.
Pavilion Muzică
· suprafețele arhitecturale se vor curăța de completările și reparațiile improprii, de straturile succesive de vopseluri și lacuri și de elementele parazitare, se vor conserva , restaura, înlocui cu materiale compatibile; 
· se va dezasambla toată pardoseala, și se va monta una nouă din lemn tratat pentru trafic și expunere la exterior;
· învelitoarea se va înlocui șindrila din lemn tip solzi cu  tablă solzi din titan zinc;
· elementele de tinichigerie se vor restaura sau înlocui, în functie de procentul de degradare;
· după reabilitare foișorul își va păstra funcționalitatea actuală, respectiv spațiu pentru organizarea evenimentelor socio-culturale în aer liber și în același timp spațiu de relaxare și odihnă pentru localnici și turişti.
Investiții  destinate dezvoltării turismului sustenabil și culturii – Obiect ”Izvorul Sentinela”
[bookmark: _Hlk206604343]Prin proiect, se propun lucrări de intervenție la următoarele clădiri de patrimoniu cultural:
1. [bookmark: _Hlk205903531]Clădirea Izvorului ”Sentinela” – imobil cuprins în lista monumentelor istorice, având indicativul SV-ll-m-A-05658:
· lucrări de revenire la forma inițială a turnului cu scară elicoidală ce flanchează volumul principal al Izvorului „Falkenhayn”/„Sentinela”, prin desfacerea volumului prismatic cu ceas aflat la partea sa superioară, şi reconstituirea punctului de belvedere;
· refacerea finisajelor interioare și exterioare cu materiale compatibile cu cele originale;
· consolidarea clădirii, ținând seama de concluziile expertizei tehnice;
· sistematizarea zonei de acces în clădire din partea nordică, coborând platforma existentă, rezultând astfel o cotă interioară mai ridicată fața de cota exterioară, împiedicând astfel infiltrațiile de apa din exterior;
· decolmatarea și igienizarea izvorul existent prin: desfacerea captărilor, săpături şi umpluturi; dezinfectarea puțurilor de apă; înlocuirea straturilor filtrante cu materiale granulare şi geotextile; refacerea zidului de sprijin din bolovani de râu; înlocuirea aducţiunii cu conducte noi din PVC şi construirea unui cămin de vizitare;
· având în vedere faptul că izvorul nu mai este utilizat în scop balnear în prezent, acesta va fi utilizat doar ca izvor de apă potabilă pentru localnici și turiști;
· amenajarea un spațiu expozițional interactiv atât la nivelul parterului, cât și la nivelul etajului, cu panouri informative multilingve (română, engleză, germană) despre istoria izvorului Sentinela, arhitectul Peter Paul Brang, societatea culturală „Sentinela” și contextul istoric al stațiunii.
· Restaurarea clădirii de patrimoniu Izvorul ‘Sentinela’, va contribui la completarea imaginii ansamblului  din vecinătatea Centrului Muzeal ‘Cazinoul Băilor’, rezultând un spațiu public de înaltă valoare culturală și arhitecturală, care reînvie memoria locului și spiritul clădirilor istorice.  
2. Pentru introducerea în circuitul turistic și cultural a clădirilor din cadrul Parcului Băilor, se propun o serie de activități complementare de valorificare, care să pună în evidență valoarea istorică, arhitecturală, simbolică:
[bookmark: _Hlk205903678]Activități de interpretare culturală și patrimoniu
· Amenajarea unor spații de vizitare cu panouri informative multilingve (română, engleză, germană) despre istoria Izvorului Sentinela, arhitectul Peter Paul Brang, societatea culturală „Sentinela” și contextul istoric al stațiunii.
· Realizarea unor mini-centre de interpretare turistică în interiorul clădirilor Izvoarelor Sentinela,  Silvestru și Nectarie;
· Tururi ghidate tematice în Parcul Băilor, cu opriri explicative la Izvorul Sentinela, Ferdinand, Silvestru și Nectarie – incluse în traseele turistice culturale ale orașului.
· Realizarea unui traseu „Izvorul de burcut”: tur tematic al izvoarelor istorice din parc (Sentinela, Ferdinand, Silvestru, Nectarie), care leagă patrimoniul balnear de cel natural și terapeutic.
Evenimente culturale și artistice
· [bookmark: _Hlk205904427]Organizarea periodică a unor recitaluri sau mini-concerte la Pavilionul de Muzică,  amfiteatrul în aer liber și în apropierea Izvorului Sentinela, în cadrul unor festivaluri locale sau evenimente estivale.
· Reconstituiri istorice sau prezentări artistice tematice (costumație de epocă, personaje istorice locale, momente din istoria stațiunii) în interiorul clădirilor Izvoarelor Silvestru și Nectarie.
· Ateliere de pictură sau fotografie în aer liber pentru turiști și copii, având ca subiect: clădirea Izvorului Sentinela, Pavilionul Muzică, Izvor Nectarie, Izvor Silvestru, Izvor Ferdinand, și peisajul din jur.
· Zilele Izvorului Sentinela – un eveniment anual dedicat acestui reper, cu activități artistice, culturale și educative.
Activități educaționale și comunitare
· Programe educaționale pentru școli și licee, în colaborare cu Muzeul Etnografic, despre istoria Vatra Dornei și rolul izvoarelor de apă minerală în dezvoltarea locală.
· [bookmark: _Hlk205904575]Voluntariat pentru ghidaj turistic, implicând elevi sau studenți în promovarea clădirii ”Izvorul Sentinela”  ca și reper cultural și arhitectural în cadrul unor stagii tematice.
· Ateliere de istorie locală realizate la locația Izvorului Ferdinand în Foișorul de lemn, la Pavilionul de Muzică și la amfiteatrul în aer liber: povești despre viața stațiunii de altădată, inspirate din istoria izvoarelor.
[bookmark: _Hlk206773700]Refuncționalizarea cu scop turistic sau simbolic
· Reactivarea cultural - simbolică a izvoarelor pentru a ilustra rolul lor în istoria dezvoltării balneare prin restaurarea clădirilor aferente.
· Amenajarea unor spații de relaxare/meditație în jurul Izvorului Sentinela și Izvorului Ferdinand, inspirat de principiile climatoterapiei și terapiei prin natură.
· Colaborări cu tour-operatori, pensiuni și centre balneare pentru includerea obiectivelor parcului și a obiectivelor restaurate în pachetele turistice.
Activități de digitalizare a facilităților culturale/turistice în relația cu vizitatorii/turiștii 
· Realizarea unor mini-centre de interpretare turistică în interiorul clădirilor Izvoarelor Sentinela, Silvestru și Nectarie, cu materiale digitale interactive: proiecții video, fotografii de epocă, hărți istorice și replici 3D ale clădirii.
· Crearea unui sit web și a unei aplicații dedicată clădirilor restaurate din Parcul Băilor, în cadrul platformei turistice a orașului.
· Integrarea în aplicații mobile de turism cultural prin cod QR la fața locului;
[bookmark: _Hlk206513757]
Sunt propuse a se realiza, de-a lungul aleilor existente, piste de bicicletă perimetrale, în lungime de 1.330 ml, care vor facilita accesul la obiectivele de patrimoniu reabilitate prin proiect.
Investițiile integrate propuse pentru regenerarea și revitalizarea Parcului Băilor din Municipiul Vatra Dornei și a clădirii de patrimoniu ”Izvorul Sentinela”, vor duce la creșterea activității turistice și culturale a municipiului, prin transformarea unui spațiu urban în unul multifuncțional pentru recreere, sport educație și cultură. De asemenea, prin investițiile ce se vor realiza vor fi diversificate activitățile disponibile pentru vizitatori iar valorificarea patrimoniului istoric și natural local se va realiza într-un mod coerent, integrat și durabil.

Proiectul propus la finanțare are următorii indicatori:
INDICATORI TEHNICI
Suprafață totală alei impermeabile (asfalt, granit) = 11.338 MP ( suprafețe impermeabile)
Suprafață totală piste biciclete = 1.615 mp ( suprafete impermeabile)
Suprafață totală alei/poteci permeabile - (lespezi de piatră montate în gazon) = 1.450 mp 
Suprafață permeabială locuri de joacă din mulci = 900 mp
Suprafață construcții - 435mp - 23 mp -152 mp = 260 mp
Amfiteatru = 402 mp
Amenajări diverse = 120 mp
Suprafață construită alei impermeabile + construcții = 11.338 + 1.615 + 260 + 402= 13.615 mp
Suprafatță construită desfășurată alei impermeabile + construcții = 11.331+ 1.615 + 260 + 402 + 120 = 13.673 mp
POT = 13,12 %      CUT = 0.1317
Spații verzi - 86,88 % = 90.219 mp
S TOTAL TEREN = 103 834 MP
Categoria de importanţă „C"  (conf./ HGR nr. 766/1997)
Clasa de importanță (categoria de importanță specifică): III  (conform “Cod de proiectare seismic  - Partea I - Prevederi de proiectare pentru cladiri”, Indicativ P 100-1/2013)

INDICATORI ECONOMICI

· Total proiect: 35.379.394,42 lei (inclusiv TVA)
· Total cheltuieli eligibile: 35.318.894,42 lei (inclusiv TVA)
· Total cheltuieli nerambursabile: 34.612.516,53 lei (inclusiv TVA)
· Total contribuție proprie la cheltuielile eligibile: 706.377,89 lei (inclusiv TVA)
· Total cheltuieli neeligibile: 60.500,00 lei (inclusiv TVA)

[bookmark: _Toc178772397]INDICATORI DE REALIZARE ȘI REZULTAT
Indicatori de realizare (program)
RCO74: Populația vizată de proiecte derulate în cadrul strategiilor de dezvoltare teritorială integrată – persoane -  16.111
RCO75: Strategii pentru dezvoltare teritoriala integrata care beneficiază de sprijin – nr.-  1
RCO76 : Proiecte integrate de dezvoltare teritorială - nr. proiecte - 1
RCO77: Numărul siturilor culturale si turistice care beneficiază de sprijin – nr. - 1
RCO114: Spații deschise create/reabilitate în zone urbane – mp:  103.834
Indicatori de rezultat (program)
RCR77: Număr de vizitatori ai siturilor culturale și turistice care beneficiază de sprijin – vizitatori/an 9.100



PRESEDINTE DE SEDINTA                                            Contrasemneaza,   

